‏‏22 אוקטובר, 2020

‏ד' חשון, תשפ"א

**הארכה מכרז כ"א 31/2020 פנימי/חיצוני –**

**מפקח בכיר (חוקר) לתכנון ובנייה**

**היקף המשרה**: 100% משרה. 5 ימי עבודה בשבוע.

\* המשרה דורשת נכונות לעבודה בשעות נוספות

**כפיפות**: מהנדס הוועדה/ מנהלת הוועדה

**תיאור התפקיד:**

אכיפת דיני התכנון והבנייה במרחב התכנון המקומי

**תחומי אחריות :**

פיקוח, איתור עברות וייזום פעולות אכיפה.

הפעלת סמכויות אכיפה המוקנות בהתאם לחוק התכנון והבנייה ובהתאם להנחיות מקצועיות

חקירת עברות תכנון בנייה

ביצוע צווים

מעקב, בקרה ופעולות נלוות

**דרישות התפקיד:**

\* תואר אקדמי, שנרכש במוסד המוכר על ידי המועצה להשכלה גבוהה או שקיבל הכרה מהמחלקה להערכת תארים אקדמיים בחוץ לארץ, רצוי בתחומים הבאים : הנדסה אזרחית, אדריכלות, משפטים, גאוגרפיה, לימודי סביבה, תכנון עירוני ואזורי ; **או** הנדסאי או טכנאי רשום באותם התחומים (בהתאם לסעיף 39 לחוק ההנדסאים והטכנאים המוסמכים, התשע"ג 2012) ; **או** בעל תעודת סמיכות לרבנות ("יורה יורה") לפי אישור הרבנות הראשית לישראל ; **או**  אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר)- **חובה ! יש לצרף יש לצרף העתק התעודה לק"ח. לא תישקל מועמדתו של מי שלא יצרף העתק כנ"ל.**

\* המועמד/ת שיבחרו יחויבו לסיים בהצלחה הכשרה למפקחים בכירים, לא יאוחר משנה וחצי מתחילת מינוי.

\* שפות - בהתאם לצורך.

\* יישומי מחשב - שליטה בהפעלת מחשב ובשימוש בתוכנות OFFICE, היכרות עם מערכת מידע גיאוגרפית GIS

\* רישיון נהיגה – **חובה !**

\* העדר רישום פלילי.

\* **מאפייני עשייה ייחודיים לתפקיד :**

בריאות תקינה וכושר גופני ברמה טובה.

עבודה בשעות לא שגרתיות

עבודת שטח ונסיעות מרובות

יכולת עמידה לחצים

**\* לצפייה במכרז והגשת מועמדות ניתן להיכנס לאתר מועצה אזורית מטה אשר –> מכרזים-> מכרזי כוח אדם.**

<https://www.matte-asher-region.muni.il/he/bids/?id=355>

**ניתן להגיש מועמדות עד תאריך 7/11/20.**

\*בתנאים שווים עדיפות לתושבים במרחב התכנון של הוועדה.

מועמדים מתאימים בלבד יוזמנו לוועדת קבלה.

משה דוידוביץ

ראש המועצה